Crveni krug
Le Cercle rouge () je francusko-italijanski kriminalistički film snimljen 1970. godine u režiji Jean-Pierrea Melvillea. Protagonisti su nedavno iz zatvora pušteni kriminalac Corey (čiji lik tumači Alain Delon), odbjegli zatvorenik Vogel (čiji lik tumači Gian Maria Volonte) i alkoholizmom mučeni bivši policajac Jansen (koga glumi Yves Montand). Radnja prikazuje kako se sticajem okolnosti sretnu i udruže u pljački naizgled "neprobojne" draguljarnice, ali i kako ih progoni policijski inspektor Mattei (čiji lik tumači Bourvil) koji pri tome ne bira sredstva.

Za Crveni krug, koji je okupio neke od tada najuglednijih evropskih glumaca (uključujući smrtno bolesnog Bourvila, koji će preminuti nedugo prije premijere) je Melville koristio svoj karakteristični stil u kome je izgradnja specifične atmosfere i likova imala važniju ulogu od prikazivanja radnje. Usprkos izuzetno sporog tempa (a zbog koga je film postao teško razumljiv u skraćenim verzijama), Crveni krug je dobio vrlo dobre kritike i smatra se jednim od klasičnih ostvarenja gangsterskog žanra. Filmu je, između ostalih, homage odao i Slobodan Šijan u svojoj znamenitoj filmskoj parodiji Davitelj protiv davitelja u kojoj Nikola Simić tumaći lik milicijskog inspektora temeljenog na Matteiju.

Cast
 Alain Delon – Corey
 André Bourvil – Inspektor Mattei
 Gian Maria Volontè – Vogel
 Yves Montand – Jansen
 Paul Crauchet – primač
 Paul Amiot – Šef policije
 Pierre Collet – zatvorski čuvar
 André Ekyan – Rico
 Jean-Pierre Posier – Matteijev pomoćnik
 François Périer – Santi (kao François Perier)
 Yves Arcanel – magistrat koji izriče pritvor 
 René Berthier – direktor Sudske policije
 Jean-Marc Boris – Santijev sin
 Jean Champion – stražar koji prelazi kat
 Yvan Chiffre – policajac
 Anna Douking – Coreyeva stara prijateljica (kao Ana Douking)
 Robert Favart – Mauboussinov pomoćnik
 Roger Fradet – policajac
 Édouard Francomme – čuvar bazena (kao Edouard Francomme)
 Jean Franval – hôtelski recepcionar
 Jacques Galland – kondukter
 Jean-Pierre Janic – Paul, Ricov suučesnik
 Pierre Lecomte – Zamjenik za unutarnju kontrolu
 Jacques Léonard – policajac
 Jacques Leroy – policajac
 Jean Pignol – sudski zapisničar
 Robert Rondo – policajac

Izvori

Vanjske veze

 
Criterion Collection essay  by Michael Sragow
Criterion Collection essay  by Chris Fujiwara
Between the Lines of Pure Cinema: The Red Circle essay by The Unstitute

Francuski filmovi
Italijanski filmovi
Kriminalistički filmovi
Triler filmovi
Akcije (filmovi)
Gangsterski filmovi
Policijski filmovi
Pljačkaški filmovi
Authority control 2